b'\n_START_ARTICLE_\nKivano krastavac\n_START_SECTION_\nNutritivni sastav\n_START_PARAGRAPH_\nKiwano je prvenstveno dobar izvor vitamina C, kalija i \xc5\xbeeljeza. Ostali minerali prisutni u manjim koli\xc4\x8dinama su magnezij, fosfor, cink, bakar, kalcij i natrij. Sjemenke sadr\xc5\xbee niz masnih kiselina, uklju\xc4\x8duju\xc4\x87i linolnu i oleinsku masnu kiselinu. Linolna kiselina je jedna od omega-6 masnih kiselina koje su bitne za ljudsko zdravlje. Oleinska kiselina je tako\xc4\x91er prisutna u maslinovom ulju, a smatra se korisnom u borbi protiv visokog krvnog tlaka._NEWLINE_Dva antioksidansa prisutna u kiwanu su a-tokoferol i y-tokoferol. Oba su organski oblici vitamina E, koji ima brojna pozitivna djelovanja na zdavlje ko\xc5\xbee, srca, mi\xc5\xa1i\xc4\x87a, \xc5\xbeivaca i crvenih krvnih zrnaca. Vitamin E tako\xc4\x91er poma\xc5\xbee neutralizirati \xc5\xa1tetne slobodne radikale, koji mogu uzrokovati kroni\xc4\x8dne bolesti poput kardiovaskularnih bolesti i raka. Tako\xc4\x91er postoje i neki dokazi koji sugeriraju da vitamin E mo\xc5\xbee pomo\xc4\x87i u smanjenju rizika od oboljevanja Alzheimerovom i Parkinsonovom bolesti.\n_START_SECTION_\nUpotreba\n_START_PARAGRAPH_\nNajlak\xc5\xa1i na\xc4\x8din da konzumirate kiwano je da ga prere\xc5\xbeete na dvije polovice i \xc5\xbeli\xc4\x8dicom odstranite pulpu zajedno sa sjemenkama. Sjeme i pulpa kiwana su tako\xc4\x91er ukusne u kombinaciji sa sladoledom, sorbetima ili jogurtom. Mo\xc5\xbee se koristiti u izradi preljeva za salatu, kao zamjena za ocat ili u kombinaciji s njim. Kiwano se okusom dobro sla\xc5\xbee sa slanim sirevima, poput feta sira, te s krastavacem i raj\xc4\x8dicom u povrtnim salatama. \xc5\xbdu\xc4\x87kasto-zeleni pigment u sjemenkama i pulpi kiwana sadr\xc5\xbei karotenoid, tj. beta karoten poznatiji kao vitamin A. Beta karoten poma\xc5\xbee oja\xc4\x8dati imunolo\xc5\xa1ki sustav i odr\xc5\xbeava zdravlje o\xc4\x8diju i ko\xc5\xbee. Jede se samostalno ili se od njega radi salata u kombinaciji s drugim tropskim vo\xc4\x87em. Narezan na kri\xc5\xa1ke slu\xc5\xbei u dekoraciji. Blagi okus kiwana dobro se uklapa u primjerice koktel od \xc5\xa1kampa.'